LUNGLEIAH 10th  INTERNATIONAL DAY OF YOGA LAWMNA HUN HMAN A NI,"886/2024-2025 Lunglei; the 21st June, 2024: Tukin zing dar 7:00 khan C.Thuamluaia Mualah  ""Yoga, mahni  leh  khawtlang tan (Yoga for Self and Society)""  tih thupuia hmangin 2 Mizo BN NCC te leh  Civil Officials ten International Day of Yoga Vawi 10-na lawmna hun an hmang. Commanding Officer, 2 Mizo BN NCC chuan International Day of Yoga chhim tura kalkhawm te hnenah lawmthu sawiin, rilru leh taksa hriselna atana Yoga insawizawina thatzia hi khawvel ram hrang hrang pawhin an hre tawh a, Khawvel pum huap Yoga Day te hial UN pawhin a lo puanphah tawh a ni. Chuvangin kan rilru leh taksa a lo hrisel that theih nan Yoga  insawizawina hi kan nitin nunphungah la lut theuh ila, kan lo hrisel phah bakah kan taksa pawhin natna tam tak a do theih phah dawn a ni, a ti. Tukin  C.Thuamluaia Muala 10th  International Day of Yoga lawmna pual hian NCC cadets leh Staff te bakah civil official thenkhatte nen mi 400 velin Yoga insawizawina Asanas (Postures) leh Pranayama (Breathing techniques) hun an hmang nghal a ni. Attachment Loading attachment...",Dated: 21 st Jun 24 12:31 PM,https://dipr.mizoram.gov.in/post/lungleiah-10th-international-day-of-yoga-lawmna-hun-hman-a-ni